
להורים שלום רב,
הנדון: השתתפות בנך/בתך בתוכנית בנושא מניעת הימורים בקרב בני נוער 
ובסקר מלווה של התוכנית
בשנת הלימודים תשפ״ז תופעל בבית הספר תכנית ייחודית בנושא מניעת הימורים בקרב בני נוער, מטעם משרד החינוך והתאחדות הספורט לבתי הספר.
התכנית נועדה למנוע הימורים בקרב בני נוער, על ידי העלאת המודעות להשלכות והסיכונים שקשורים בתופעת ההימורים, במטרה לגבש עמדה הנמנעת מהשתתפות בהימורים. התכנית תעסוק בטיפוח ערכים של אחריות אישית וחברתית, פיתוח מיומנויות לחשיבה ביקורתית, קבלת החלטות מושכלת ומודעות להשפעה חברתית. היא תופעל בשכבת י"א במהלך שלושה מפגשים שכוללים סדנאות ותועבר במסגרת שעות הלימודים על ידי המחנכים/יועצת וכן תינתן לתלמידים הרצאת מידע בנושא. הורים שיהיו מעוניינים בכך יוכלו לפנות אלינו לקבלת מידע נוסף בנושאי הליבה של התכנית.
לצורך הערכת התכנית נבקש מהתלמידים למלא שאלון קצר אשר  ייבחן עמדות, ידע ותפיסת הסיכון ביחס להימורים .
הפצת השאלונים תתבצע בשני  מועדים: לפני תחילת הפעלת התכנית, עם סיום התכנית. 
משך מילוי השאלונים יהיה כ-15 דקות. בתום מילוי השאלונים, תלמידים שירצו לשוחח בעקבות מילוי השאלון יופנו ליועצת בית הספר. 
את השאלונים יתבקשו התלמידים למלא בעילום שם, במסגרת כיתתית. 
פרסום ממצאי השאלון יבוצע באופן שלא יאפשר לזהות את הנבדקים.
לפני הפצת השאלונים בכל שלב, נבהיר לתלמידים שאין חובה למלאם, ושזכותו של מי שהחל למלאם לדלג על שאלות עליהן לא ירצה להשיב או להפסיק את מילוי השאלונים בכל עת שירצה, בלי שיפגע מהחלטותיו אלה, ובלי שתפגע זכותו להשתתף בתכנית, אם זו תתקיים בכיתתו. 
אם אתם מעוניינים לקבל מידע נוסף על השאלון, ניתן ליצור קשר עם מלכי כץ, מנהלת היחידה למניעת שימוש בסמים, אלכוהול וטבק והתנהגויות ממכרות במייל: malkikatz@education.gov.il
אם הנכם מסכימים להשתתפות בנכם/בתכם בסקר אנא מלאו כאות לכך את כתב ההסכמה  המצורף והחזירו/שילחו אותו למזכירות בית הספר בהקדם האפשרי.
בברכה,
עינבל זלמנוביץ
ממונה תחום החינוך הגופני
________________________________________________________________
אני החתום/ה מטה מסכים שבני/בתי ישתתפו בסקר בנושא מניעת הימורים בקרב בני נוער
שם התלמיד/ה______________	
שם ההורה______________	               חתימת ההורה: ______________
